ועדת הכלכלה, כנסת 23, פרוטוקול מספר 64, 2020-09-09 10:30

יעקב מרגי: בוקר טוב לכולם, אני מתכבד לפתוח את ישיבת ועדת הכלכלה.

יעקב מרגי: היום 9 בספטמבר 2020, כ' באלול התש"ף.

יעקב מרגי: הנושא: הקמת ועדות משנה – ארבע במספר.

יעקב מרגי: זאת רק ההתחלה, יהיו עוד.

יעקב מרגי: אנחנו נמקד עוד נושאים.

יעקב מרגי: נתחיל בסעיף הראשון: הקמת ועדת משנה לבחינת פעילות משרד הכלכלה והתעשייה לקידום העסקים הקטנים והבינוניים לפי סעיף 109 לתקנון הכנסת.

יעקב מרגי: אני אומר לכם מה הרציונל: ועדת הכלכלה היא ועדה – לא ספרתי, אבל אומרים – שאחד-עשר משרדי ממשלה לפני הממשלה הפריטטית סמוכים על שולחנה של הוועדה הזאת.

יעקב מרגי: הנושאים הם רבים.

יעקב מרגי: אם לא היה מצב הקורונה עם החריקות בתפקודה של הממשלה – רציתי לומר מילה קשה, אבל אומר מילה קלה יותר – היינו עמוסים פה בחקיקה ובחקיקת משנה ולא היה זמן להתעסק בנושאים אחרים.

יעקב מרגי: אני רוצה להכניס הרבה דיונים לסדר היום של הוועדה.

יעקב מרגי: יש ערך מוסף לדיונים בוועדות.

יעקב מרגי: זה מציף נושאים, יש סיכומים עם משרדי ממשלה והם מונעים על-ידי דיוני ועדת הכלכלה והם מייחסים חשיבות רבה לוועדת הכלכלה.

יעקב מרגי: לכן אני ראיתי לנכון להקים ועדות משנה.

יעקב מרגי: הראשונה היא ועדת המשנה לעסקים קטנים ובינוניים.

יעקב מרגי: זה עוגן מרכזי בכלכלה הישראלית בשוק התעסוקה ולכן היא צריכה תשומת לב מיוחדת.

יעקב מרגי: אני רוצה להעמיד בראשות ועדת המשנה את חברת הכנסת קרן ברק שיש לה ניסיון בנושא הזה.

יעקב מרגי: אני מקווה שהיא תקדם את הסוגיה הזאת בתקופה הזאת.

יעקב מרגי: אני רק אומר הערה שנכונה לכל הוועדות: השאיפות הן רבות והתוכניות הן רבות, ובסוף גם אילוצי הזמן שלכם וגם אילוצי הזמן של הוועדה.

יעקב מרגי: סך הכול שעות העבודה של הכנסת בוועדות ובכלל בימי השבוע הן מצומצמות.

יעקב מרגי: צריך למצוא יחד מנגנון או יום בשבוע, אנחנו עוד נראה.

יעקב מרגי: בכל מקרה צריך לעשות כל דבר בתיאום עם מנהלת הוועדה.

יעקב מרגי: לא להשית הנחתות.

יעקב מרגי: גם לי יש לו"ז שלי.

יעקב מרגי: לכן צריך לעשות את זה בתיאום לפני שיוצאים החוצה ומספרים לחברים, אנא, תבדקו הסתברות.

יעקב מרגי: זה גם ישדר רצינות ויוצר מכובדות לוועדה.

הילה שי וזאן: בהזדמנותה זאת בהצלחה למנהלת הוועדה החדשה.

יעקב מרגי: כמה זמן זה חדשה?

קרן ברק: כל מגזר שיגיע לפה בפעם הראשונה צריך להגיד.

יעקב מרגי: בשמחה.

יעקב מרגי: אומרים לי, לשאלתי, 33 חברות כנסת – 27.5%.

יעקב מרגי: אצל נשים אין חצי.

קריאה: אין אפילו שליש.

קריאה: אנחנו עובדים.

יעקב מרגי: זאת נוכחות מכובדת.

מאי גולן: חבר הכנסת מרגי, אני חושבת שאתה היית צריך לעמוד כיושב-ראש הוועדה לזכויות הנשים בישראל.

יעקב מרגי: לא כדאי לכם.

יעקב מרגי: אני לא שוביניסט אבל כשאני רואה הגזמות אני יודע גם להעיר את ההערה במקום.

הילה שי וזאן: ולכן אתה צריך להיות שם.

קרן ברק: צריך - - - כמוך.

יעקב מרגי: אנחנו מעמידים את הסעיף הראשון להצבעה.

קרן ברק: רגע, אני רוצה לדבר.

יעקב מרגי: את לא תגידי לפני שנבחרת.

קרן ברק: אבל - - -

יעקב מרגי: לא, את לא תגידי.

יעקב מרגי: תני כבוד - - -

קרן ברק: כי אתה דיברת - - -

יעקב מרגי: לא.

יעקב מרגי: אני לא דיברתי.

יעקב מרגי: אפילו עוד לא בחרתי.

יעקב מרגי: אני אתן לך.

קרן ברק: כן אמרת.

יעקב מרגי: אבל אני רוצה להביא את זה להצבעה, קודם כול.

יעקב מרגי: את רוצה לנהל את הדיון במקומי?

יעקב מרגי: אני מבטיח לך שכשתנהלי את הדיון אני לא אבוא להפריע לך.

יעקב מרגי: הצבעה

יעקב מרגי: אין מתנגדים.

יעקב מרגי: את לא מצביעה בעד עצמך?

קרן ברק: לא.

יעקב מרגי: אין מתנגדים, אין נמנעים.

יעקב מרגי: אנחנו מאשרים את ועדת המשנה.

יעקב מרגי: בבקשה, קרן.

קרן ברק: דיברת על משרד הכלכלה ואני מדברת גם על משרד האוצר.

יעקב מרגי: דיברתי על ועדת הכלכלה.

קרן ברק: לא, דיברת על משרד הכלכלה והתעשייה ואני מדברת גם על משרד האוצר.

קרן ברק: לכן חשוב לי - -

יעקב מרגי: לא שמתי לב.

יעקב מרגי: ההערה במקום.

יעקב מרגי: לא להגביל את זה למשרד הכלכלה.

קרן ברק: נכון.

יעקב מרגי: לקידום העסקים הקטנים והבינוניים.

קרן ברק: לכן ניסיתי להתערב לפני כן.

יעקב מרגי: היית מעירה את זה לפני כן.

קרן ברק: אתה לא נתת לי.

יעקב מרגי: בזמן ההצבעה.

יעקב מרגי: לא נורא.

יעקב מרגי: ההערה במקום.

יעקב מרגי: קידום העסקים הקטנים והבינוניים בכלל.

קרן ברק: לכן - - - כי זה רישוי וזה מול משרד האוצר.

יעקב מרגי: ברשות החברים זה נכלל בהצבעה.

יעקב מרגי: תודה רבה.

קרן ברק: אז אחרי שזה שייך לכלל המשרדים הרלוונטיים – גם פנים ואוצר – אני מודה לך, היושב-ראש, על הבחירה ועל האמון.

קרן ברק: אני רוצה להגיד לחברים שאני באה מהמגזר העסקי.

קרן ברק: הרבה שנים הייתי בעלת עסק קטן-בינוני ומצליח מאוד וגם הייתי אישה שעמדה בראש העסק.

קרן ברק: אז גם כל העניין של עסקים קטנים ובינוניים וגם כאישה שעומדת בראש עסק אני מאוד מבינה וחיה את הנושאים האלה.

קרן ברק: בתקופת הקורונה יש לנו הרבה מאוד אתגרים שאני אשמח לטפל בהם.

קרן ברק: לפני הקורונה היינו צריכים להיאבק ולהילחם על שוויון הזדמנויות, ודווקא הקורונה הביאה איתה הבנה עד כמה המגזר הזה הוא הקטר ועמוד השדרה של הכלכלה הישראלית ושל המשק, ואנחנו צריכים לשמור עליו כי אחרת לא תהיה לנו כלכלה.

קרן ברק: בשביל זה אני כאן.

קרן ברק: תודה רבה על האמון ואני מתכוונת לטפל בנושאים האלה.

יעקב מרגי: אנחנו מאחלים לך בהצלחה.

יעקב מרגי: אנחנו עוברים לסעיף השני.

יעקב מרגי: כפי שאמרתי כל מה שאמרתי נכון לכל ועדות המשנה.

יעקב מרגי: הסעיף הבא: קביעת ועדת משנה לבחינת השלכות העסקתם של מהגרי עבודה על כלכלת ישראל, לפי סעיף 109 לתקנון הכנסת.

יעקב מרגי: אנחנו מציעים את חברת הכנסת מאי גולן שיש לה ניסיון.

יעקב מרגי: כמובן, היא תביא את זה בצורה מכובדת ואין לי ספק שהיא תביא ברכה בסוגיות האלה.

יעקב מרגי: כמובן, הכול כפוף לסייגים שאמרתי קודם.

יעקב מרגי: אני מביא זאת להצבעה.

יעקב מרגי: מי בעד?

יעקב מרגי: מי נגד?

יעקב מרגי: מי נמנע?

יעקב מרגי: בעד – רוב

יעקב מרגי: נמנעים – אין

יעקב מרגי: בעד- רוב, נגד- 1, אין נמנעים.

יעקב מרגי: ועדת המשנה ברשות חברת הכנסת מאי גולן אושרה.

יעקב מרגי: מאחלים לך הצלחה.

יעקב מרגי: את רוצה להגיד כמה מילים?

מאי גולן: אני אגיד תודה רבה, קודם כול, לך, חבר הכנסת יושב-ראש הוועדה, חברי הטוב מרגי.

מאי גולן: זאת זווית חשובה מאוד לגבי מה שקורה עם מדיניות ההגירה בישראל.

מאי גולן: זאת זווית שנגעו בה פחות בשנים האחרונות.

מאי גולן: נגענו בכל זווית בנושא המאבק של תושבי השכונות במסתננים הבלתי חוקיים, ובכלל – היעדר מדיניות ההגירה במדינת ישראל.

מאי גולן: חשוב לי מאוד שיתוף הפעולה של החברים שיושבים פה – לא ממקום פוליטי, אלא להפך – ממקום חברתי, כלכלי שידאג לתושבי השכונות באשר הם.

מאי גולן: אני מאוד שמחה על שיתוף הפעולה הזה איתך.

מאי גולן: לא הייתי רוצה שיהיה יושב-ראש ועדה לוועדת המשנה שלי אחר ממך כי אתה מחובר גם לשכבות החלשות, גם לפריפריה, גם מבין מצוקה מהי וגם יבוא לזה ממקום מאוד אותנטי.

מאי גולן: אני מאוד מקווה שנוכל לסייע לתושבים במיוחד בנושאים הכלכליים, איזונים ובלמים שהופרו לחלוטין.

מאי גולן: זה נושא שאני מתעסקת בו למעלה מעשור, ואני מקווה שדווקא כאן משיתוף הפעולה של הוועדה שלך נוכל לתת פתרונות למצוקה עד שיושג פתרון כללי ומערכתי.

מאי גולן: תודה.

יעקב מרגי: לא אמרתי את זה בהתחלה: הבחירה הזאת היא לכל מושב ומושב.

יעקב מרגי: אם תהיה הצדקה – נחדש זאת במושב הבא באותה פרוצדורה.

יעקב מרגי: כפי שאמרתי, למי שאיחר, יש בכוונתי להקים לפחות עוד שלוש ועדות משנה – אחת מהן קשורה לחברה הערבית.

יעקב מרגי: אני מתלבט אם זה יהיה בתחום התחבורה או בתחום אחר; סוגיית הדיור הציבורי; ועוד נושא שאני עדיין מתחבט בו ואני לא רוצה לומר אותו כדי לא ליצור לחצים.

נביא זאת להצבעה: הצבעה

יעקב מרגי: פה-אחד.

יעקב מרגי: אין מתנגדים, אין נמנעים.

יעקב מרגי: בועז, אני מאחל לך בהצלחה.

בועז טופורובסקי: תודה רבה, אדוני היושב-ראש.

בועז טופורובסקי: אני במיעוט – אני גם הגבר היחיד שממונה, ואני גם היחיד מהאופוזיציה שממונה לראשות ועדת משנה – שני דברים שבכלל לא מובנים מאליהם, ואני מאוד מעריך את האמירה הברורה שלך ואת זה שלא ויתרת, החלטת וגרמת לזה לקרות.

בועז טופורובסקי: אני גם מודה לחברי הוועדה על תמיכתם בי.

בועז טופורובסקי: יכלו לעשות מזה פוליטיקה ואני שמח לראות – ואני גם רואה את זה בפעילות שלי בכנסת – שנושא הבטיחות בדרכים זה משהו שהוא חוצה גבולות, שאין בו קואליציה ואופוזיציה.

בועז טופורובסקי: זה משהו שהוא בדמי, אתם יודעים את זה וגם אנשי המקצוע בוועדה יודעים את זה.

בועז טופורובסקי: אני מבטיח להילחם בזה ולעשות את המקסימום שאפשר כדי שנוכל להציל חיים בדרכים.

בועז טופורובסקי: תודה רבה.

יעקב מרגי: יפה.

יעקב מרגי: בהצלחה.

אנטאנס שחאדה: בהצלחה.

יעקב מרגי: הנושא הרביעי על סדר היום: הקמת ועדת משנה לבחינת כשלים בתחום הצרכנות לפי סעיף 109 לתקנון הכנסת.

יעקב מרגי: זה לעניין סוגיות צרכניות.

יעקב מרגי: הסוגיות האלה חשובות ואקוטיות.

יעקב מרגי: יש מתח בעולם העסקי בסוגיות של מקסום רווחים.

יעקב מרגי: זה לגיטימי אבל לעיתים זה נעשה בצורה לא חוקית או לפעמים זה חוקי אבל "חזירי" ולא הוגן כלפי הצרכן ויש הטעיות.

אנטאנס שחאדה: לא פרופורציונלי.

יעקב מרגי: הרבה סוגיות שיש לדון בהן ולהתעסק בהן.

יעקב מרגי: כפי שאמרתי בתחילת הדיון, לוועדה יש על סדר יומה מגוון רחב של נושאים כבדים, וללא ועדת המשנה הסוגיות הצרכניות היו נזנחות.

יעקב מרגי: אנחנו רוצים להיות פה לאזרחים.

יעקב מרגי: בראש ובראשונה ככה אנחנו מרגישים וככה צריכים להרגיש כנבחרי ציבור.

יעקב מרגי: אני מעמיד בראשות הוועדה הזאת את חברת הכנסת הילה שי וזאן שגם הייתה מחויבת לפני תפקידה בכנסת לסוגיות האלה.

יעקב מרגי: היא הביעה את רצונה, ואני חושב שזה נכון.

יעקב מרגי: אני מביא זאת להצבעה: מי בעד לראשות ועדת המשנה?

יעקב מרגי: אושרה.

יעקב מרגי: אין מתנגדים, אין נמנעים.

יעקב מרגי: אושר פה-אחד.

יעקב מרגי: הילה, בבקשה.

הילה שי וזאן: תודה רבה, כבוד היושב-ראש.

הילה שי וזאן: זאת זכות בשבילי לעסוק בדבר חשוב כזה כמו סוגיות צרכניות במיוחד בעת כזאת.

הילה שי וזאן: משבר הקורונה הוליד שאלות צרכניות מהותיות מאוד שצריך לתת עליהן את הדעת: גם בענף התיירות, גם בענף התעופה ובכלל במגזר העסקי.

הילה שי וזאן: מעבר להיותו משבר בריאותי אנחנו רואים את זה יותר ויותר כל יום שהמשבר הזה הוא חברתי וכלכלי.

הילה שי וזאן: המטרה שלנו והתפקיד שלנו הם לבדוק את הסוגיות הצרכניות האלה ולראות כיצד אנחנו מסייעים לצרכן הישראלי.

הילה שי וזאן: כי בסופו של דבר ישראל כיום היא שמינית בעולם ביוקר המחיה; ההוצאות החודשיות של משק בית בישראל הן מהגבוהות.

הילה שי וזאן: העוול והעול נופלים על הצרכן הישראלי.

הילה שי וזאן: אני מתכוונת להעלות את הסוגיות האלה בוועדת המשנה, בעזרת השם, לפלח אותן ולטפל בהן בצורה עניינית כדי להיטיב עם הצרכן הישראלי.

הילה שי וזאן: תודה רבה על המינוי.

הילה שי וזאן: אנחנו נתחיל לעבוד.

יעקב מרגי: תודה ובהצלחה.

יעקב מרגי: תחילה חשבתי להקים לכם את הוועדות.

יעקב מרגי: יש - - - ועדות משנה.

יעקב מרגי: אתם תצטרכו לפנות לחברי הכנסת בצורה מכובדת.

יעקב מרגי: לא לשים סתם חבר כנסת שהוא לא מחויב בנושא ואולי בכלל לא בא לו להתעסק בנושא או שהוא לא יבוא לדיונים.

יעקב מרגי: תתעניינו איתם.

יעקב מרגי: אני מציע לעניין את כל חברי הוועדה.

יעקב מרגי: בסוף זאת תהיה ועדת משנה של חמישה חברים.

אנטאנס שחאדה: חייבים להיות חברי ועדה, נכון?

יעקב מרגי: כן, רק חברי ועדה.

יעקב מרגי: אם יש נכונות ואנשים עם ברק בעיניים שרוצים להיכנס לתחום – הם בעדיפות ראשונה.

יעקב מרגי: תביאו את זה למנהלת הוועדה ואנחנו נקים את הוועדה ונציג את זה בוועדת האם.

יעקב מרגי: כמו שאמרתי, זאת רק התחלה.

יעקב מרגי: אנחנו רוצים להקים עוד שלוש ועדות.

יעקב מרגי: זה ייתן ביטוי לכל חלקי הבית בבניין.

יעקב מרגי: אני לא חושש.

יעקב מרגי: אדם חזק שמאמין בדרך שלו לא צריך לחשוש.

יעקב מרגי: צריך לתת אמון בבני אדם וגם להיות עם עין פקוחה.

יעקב מרגי: ברוכים תהיו, תודה רבה לכולם.